《和冯眉州九日无酒韵》
宋代·陈元晋

蜀日噎噎风凄凄，有美人兮愁楚羁。
白衣不来负佳节，士穷使我增嘘欷。
锦鞯屡踏帮关月，宝刀尚染健儿血。
寻思往玩浮云飘，目送孤鸿互明灭。
醉乡广大无何有，无事唯当学犀首。
不应来吊独归魂，却嫌间却持螯手。
吾侪臭味草木同，但须多植寒花丛。
遇花开时即重九，天岂教人樽屡空。

作者简介：宋抚州崇仁人，原本蜀人，字明父。宁宗嘉定四年进士。授雩都尉，迁知福州、融州，累官邕管安抚使。嗜学好义，居官有政声。尝建渔墅书院。为文多愤世嫉俗之言，指陈当时利病极痛切。有《渔墅类稿》。